***Žiacka Školská rada***

V tomto školskom začala opäť fungovať žiacka školská rada. Začalo sa to tým, že žiaci si vo svojich triedach zvolili spolužiaka, ktorý sa uchádzal o miesto a pozíciu v nej. Výbor ŽSR má teda 17 členov. Našou koordinátorkou je pani učiteľka G. Ištvánová.

V novembri sme sa streli na našom prvom zasadnutí. Zložili sme sľub členov, **ďalej** nasledovalo oboznámenie sa so Štatútom ŽŠR. V tajnom hlasovaní sme si zvolili predsedníčku Lujzu Tychanskú VIII., predsedu Tomáša Pacalaja IX.A a rozdelili ďalšie funkcie (napr. žurnalistov, ajťáka, fotografa, kultúrnych referentov, nástenkárov a iné). Ako to presne dopadlo? Prečítajte si na **nástenke ŽŠR** vo vestibule školy, o ktorú sa starajú Lenka Belanová VI.B, Ela Szakszová VII.D a Monika Nguyen VII.B. Nájdete na nej všetko o našich aktivitách a plánoch. Budú Vás o nich priebežne informovať aj zastupcovia ŽŠR na triednických hodinách (ďalej TH).

Monika Nguyen VII.B a Eliška Tencerová VII.B zhotovili **Schránku dôvery**. Je pripevnená na spomínanej nástenke. Načo slúži? Je to informátor pre členov ŽŠR s Vašimi nápadmi a podmetmi na rôzne akcie a aktivity. Nie je to sťažovateľ, ani bonzáčik! Takže, ak by si ste sa chceli niečo spýtať alebo navrhnúť, napíšte to na papierik a podpísaný potom vložte do schránky. My sa ním budeme zaoberať.

Vymysleli sme **súťaž Najčistejšia trieda** (Vyhlásená bude aj tá najšpinavšia.). Každý deň chodíme bodovať pridelené triedy podľa pravidiel, ktoré sme Vám vysvetlili na TH. Na konci decembra sa sčítajú body a následne sa súťaž vyhodnotí. Tak sa snažte, čaká Vás odmena😊.

Lenka Belanová VI.B sa prihlásila, že vytvorí text **hymny ŽŠR**. Ak má niekto hudobný talent a vedel by zložiť na ňu melódiu, budeme veľmi radi. Ohláste sa u Lujzy Tychanskej VIII.C.

Monika Nguyen VII.B nakreslila **logo ZŠR** (pozri nástenku ŽŠR) a Lucka Homolová VIII.A spolu s Matúšom Frankom VIII.A tvoria **maskota ŽŠR**, ktorému vymyslíme aj meno.

 Plánujeme mávať **Stretko s pani riaditeľkou Mgr.A.Moldovou**, kde budeme spolu debatovať o našich návrhoch a požiadavkách na akcie a vybavenie školy.

V decembri pokračujeme ďalšími aktivitami. Máte sa na čo tešiť.

Saška Stachová VII.A, členka ŽŠR

Mgr. Gabriela Ištvánová, koordinátorka ŽŠR